Ustav Angole
<s>Ustav Republike Angole je najviši pravni akt u Angoli, a njime je regulirano državno uređenje, podjela vlasti i temeljna prava stanovnika Angole.</s><s>Od osamostaljenja 1975. godine, Angola je imala tri ustava, a aktualni je stupio na snagu početkom 2010. godine.</s>

<s>Povijesnopravno, kronologija ustava je sljedeća:</s>

<s>Ustav iz 1975. je bio prvi ustav nakon osamostaljenja od Portugala.</s><s>Ustav je dokinuo državnopravne veze s Portugalom, a zagarantirao je i brojna ljudska prava građanima novonastale države.</s><s>Uređena je i podjela vlasti te prava i obveze državnih dužnosnika, a dane su i osnove gospodarske i obrambene politike.</s><s>Ustav je mijenjan dva puta, 1976. i 1980. godine, a sve s ciljem konsolidranja tada NR Angole kao socijalističke, jednopartijske države.</s><s>Ustav iz 1992. je dokinuo period NR Angole i doveo do nastanka moderne Republike Angole.</s><s>Ustav iz 1975. godine je u potpunosti ukinut, a onaj iz 1992. je predstavljao potpuno novi ustavni tekst koji je omogućio višestranačku, demokratsku republiku s predsjedničkim sustavom.</s><s>Ustav iz 2010. je aktualni ustav, usvojen početkom 2010. godine.</s><s>Iako je zadržao višestranačko, demokratsko uređenje, ustav iz 2010. godine je dodatno ojačao predsjednički sustav, davši predsjedniku gotovo diktatorske ovlasti.</s><s>Funkcija premijera je ukinuta, a sve su izvršne ovlasti objedinjene u funkciji predsjednika, koji je od 2010. godine dobio i potpredsjednika.</s><s>Uz to, predsjednik je dobio ovlasti imenovanja sudaca Vrhovnog i Ustavnog suda.</s><s>Politički status Cabinde je zadržan, kao i dotadašnji državni simboli.</s>

<s>Pravo u Angoli
Angola</s>

